
3-й час
Тропари
Тропарь прор. Агге́я, глас 2
Проро́ка Твоего́ Агге́я па́мять, Го́споди, пра́зднующе,/ те́м Тя́ мо́лим,/ спаси́ ду́ши на́ша.
Кондак
Кондак прор. Агге́я, глас 4
Просвети́вшееся Ду́хом чи́стое твое́ се́рдце,/ проро́чества бы́сть светле́йшаго прия́телище:/ зри́ши бо я́ко настоя́щая дале́че су́щая:/ сего́ ра́ди тя́ почита́ем,// проро́че блаже́нне, Агге́е сла́вне.
6‑й час
Тропари
Тропарь прор. Агге́я, глас 2
Проро́ка Твоего́ Агге́я па́мять, Го́споди, пра́зднующе,/ те́м Тя́ мо́лим,/ спаси́ ду́ши на́ша.
Кондак
Кондак прор. Агге́я, глас 4
Просвети́вшееся Ду́хом чи́стое твое́ се́рдце,/ проро́чества бы́сть светле́йшаго прия́телище:/ зри́ши бо я́ко настоя́щая дале́че су́щая:/ сего́ ра́ди тя́ почита́ем,/ проро́че блаже́нне, Агге́е сла́вне.
Божественная Литургия свт. Иоанна Златоуста
Тропари по входе
Тропарь дня
В понедельник, Небесных чинов Бесплотных, глас 4
Небе́сных во́инств Архистрати́зи,/ мо́лим вас при́сно мы недосто́йнии,/ да ва́шими моли́твами оградите́ нас/ кро́вом крил невеще́ственныя ва́шея сла́вы,/ сохраня́юще нас пpипа́дающия приле́жно и вопию́щия:/ от бед изба́вите нас,// я́ко чинонача́льницы вы́шних Сил.
Тропарь храма
Тропарь праздника/святого
Тропарь прор. Агге́я, глас 2
Проро́ка Твоего́ Агге́я па́мять, Го́споди, пра́зднующе,/ те́м Тя́ мо́лим,/ спаси́ ду́ши на́ша.
Кондак дня
В понедельник, Небесных чинов Бесплотных, глас 2
Архистрати́зи Бо́жии,/ служи́телие Боже́ственныя сла́вы,/ А́нгелов нача́льницы, и челове́ков наста́вницы,/ поле́зное нам проси́те, и ве́лию ми́лость,// я́ко Безпло́тных Архистрати́зи.
Кондак храма
Кондак праздника/святого
Кондак прор. Агге́я, глас 4
Просвети́вшееся Ду́хом чи́стое твое́ се́рдце,/ проро́чества бы́сть светле́йшаго прия́телище:/ зри́ши бо я́ко настоя́щая дале́че су́щая:/ сего́ ра́ди тя́ почита́ем,/ проро́че блаже́нне, Агге́е сла́вне.
Сла́ва Отцу́, и Сы́ну, и Свято́му Ду́ху.
Кондaк за умерших, глас 8
Со святы́ми упоко́й,/ Христе́,/ ду́ши раб Твои́х,/ иде́же несть боле́знь, ни печа́ль,/ ни воздыха́ние,// но жизнь безконе́чная.
И ны́не, и при́сно, и во ве́ки веко́в. Ами́нь.
Кондaк Пресвятой Богородице, глас 6
Предста́тельство христиа́н непосты́дное,/ хода́тайство ко Творцу́ непрело́жное,/ не пре́зри гре́шных моле́ний гла́сы,/ но предвари́, я́ко Блага́я, на по́мощь нас,/ ве́рно зову́щих Ти:/ ускори́ на моли́тву и потщи́ся на умоле́ние,// предста́тельствующи при́сно, Богоро́дице, чту́щих Тя.
Прокимен
Понедельник. Прокимен дня
Чтец: Прокимен, глас 4: Творя́й а́нгелы Своя́ ду́хи,/ и слуги́ Своя́ пла́мень о́гненный.
Лик: Творя́й а́нгелы Своя́ ду́хи, / и слуги́ Своя́ пла́мень о́гненный.
Чтец: Стих: Благослови́, душе́ моя́, Го́спода, Го́споди Бо́же мой, возвели́чился еси́ зело́.
Лик: Творя́й а́нгелы Своя́ ду́хи, / и слуги́ Своя́ пла́мень о́гненный.
Чтец: Творя́й а́нгелы Своя́ ду́хи,
Лик: и слуги́ Своя́ пла́мень о́гненный.
И чтец надписание Апостола: Ко Евре́ем посла́ния свята́го Апо́стола Па́вла чте́ние.
И паки диакон: Во́нмем.
Зачало 319 В понедельник 30-я недели. (Евр.8:7-13)
Бра́тие, а́ще бы пе́рвый зако́н непоро́чен был, не бы второ́му иска́лося ме́сто. Укоря́я бо их глаго́лет: се дни́е гряду́т, глаго́лет Госпо́дь, и совершу́ на дом Изра́илев и на дом Иу́дов заве́т нов, не по заве́ту, его́же сотвори́х отце́м их в день, во́ньже е́мшу ми их за ру́ку, извести́ их от земли́ Еги́петския, зане́ ти́и не пребы́ша в заве́те Мое́м, и Аз неради́х о них, глаго́лет Госпо́дь. Я́ко сей заве́т, его́же завеща́ю дому́ Изра́илеву по о́нех днех, глаго́лет Госпо́дь, дая́ зако́ны Моя́ в мы́сли их, и на сердца́х их напишу́ их, и бу́ду им Бог, и ти́и бу́дут Мне лю́дие. И не и́мать научи́ти ко́ждо и́скренняго своего́ и ко́ждо бра́та своего́, глаго́ля: позна́й Го́спода, я́ко вси уве́дят Мя от ма́ла да́же и до вели́ка их, зане́ ми́лостив бу́ду непра́вдам их и грехо́в их и беззако́ний их не и́мам помяну́ти ктому́. Внегда́ же глаго́лет нов, обветши́ пе́рваго, а обветша́ющее и состаре́ющееся близ есть истле́ния.
Чтец: Аллилу́иа. Аллилу́иа. Аллилу́иа, глас 5.
Лик: Аллилу́иа. Аллилу́иа. Аллилу́иа.
Чтец: Хвали́те Го́спода, вси а́нгели Его́, хвали́те Его́, вся си́лы Его́.
Лик: Аллилу́иа. Аллилу́иа. Аллилу́иа.
Чтец: Стих: Я́ко Той рече́ и бы́ша, Той повеле́ и созда́шася.
Лик: Аллилу́иа. Аллилу́иа. Аллилу́иа.
Причастны
Творя́й А́нгелы Своя́ ду́хи и слуги́ Своя́ пла́мень о́гненный. Аллилу́иа. Аллилу́иа. Аллилу́иа.

